Albert Kan-Dapaah

Albert Kan-Dapaah (wɔwoo no 14 Ebɔw 1953ɔ yɛ Ghana akontsabufo na amanyɛnyi. Kan-Dapaah yɛ Ɔman Ahobammbɔ ho Ɔsoafo. Ɔmampanyin Nana Addo Danquah Akufo-Addo na ɔpaw no wɔ 10 Sanda 2017.

 Ɔbra Ahyɛse Na Nwomasua 
Wɔwoo Kan-Dapaah wɔ 14 Ebɔw 1953. Ɔyɛ Ashanti na ofi Maase-Boaman wɔ Ashanti Mantsam mu wɔ Ghana. Kan-Dapaah nyaa nye ntoado sukuu wɔ Acherensua Ntoado Sukuu mu fi 1964 kɔsi 1969. Afei osuaa Akontaabu ho adze wɔ Sukuupɔn a ɔhwɛ Edwumayɛfo Adesua do (UPSɔ, Accra Legon. Ɔwɔ Akontaabu adesua fofor wɔ North East London Polytechnic, London na Emile Woolf College of Accountancy.

 Dwumadzi Ahorow 
Kan-Dapaah nye Pannel Kerr Forster a ɔyɛ akontaabu edwumakuw a hɔnagye atom dɛ Audit Senior. Ɔyɛɛ edwuma wɔ hɔn edwumayɛbea ahorow a ɔwɔ Monrovia, Liberia na London, UK wɔ afe 1978 na 1986 ntsam hɔ. Ɔsan baa Ghana no, na ɔyɛ Audit panyin wɔ Social Security and National Insurance Trust (SSNITɔ fi Sanda 1987. Wɔ Fankwa 1987 mu no, ɔdze nye ho kɔbɔɔ Electricity Corporation of Ghana a ɔsɔre fii Director of Audit mu bɛyɛɛ Director ma Finance, dzibea a ɔdze mfe nsia dzii dwuma.

Na Kan-Dapaah yɛ ɔhokafo wɔ Kwesie, Kan-Dapaah na Baah Co., edwumakuo bi a ɔyɛ Chartered Accountants wɔ Accra. Na ɔsan nso hwɛ Kan-Dapaah na Associates no fotufo (Consultant of Kan-Dapaah and Associatesɔ, kuw bi a ɔboa kuw bi a wɔdze afotu ma wɔ ndzɛmba a wɔdze dzi dwuma ho. Ɔsan nso kyerɛ Auditing ber fa wɔ Sukuu a ɔhwɛ Edwumayɛ do (School of Business Administrationɔ, Ghana Sukuupɔn (University of Ghana, Legonɔ na Edwumayɛfo adesua Sukuupɔn mu (University of Professional studiesɔ.

 Amanyɛsɛm 
Albert Kan-Dapaah yɛ Ashanti Ɔmantsam Anamusinyi wɔ Ɔman Bagua a ɔwɔ Ɔman Ho Dɔ Kuw Fofor (NPPɔ no mu wɔ 1992 na 1996 ntsam hɔ.Na ɔsan nso yɛ NPP no Sikasɛm na Sikasɛm Boayikuw no munyi. Ɔdzii nkonyim wɔ Afigya-Sekyere nkongua no do wɔ 1996 mbrahyɛbagua abatow no mu. Ɔfaa n’akongua wɔ Sanda 1997 mu wɔ ɔsɔretia mu na wakura n’akongua wɔ mbrahyɛbagua abatow ebien a ɔdzi ekyir no mu wɔ afe 2000 na 2004. Ɔbɛyɛɛ Ɔsoafo a ɔhwɛ Ahoɔdzen do wɔ Kan dadaw Ɔmampanyi J. A. Kufuor aban mu wɔ NPP dzii tumi wɔ afe 2000 abatow no mu ekyi. Wɔ Ebɔbira 2003 cabinet nsakraeɛ no mu no, ɔbɛyɛɛ Anamusinyi a ɔhwɛ Nkitahodzi na Mfiridwuma do. Ɔbɛyɛɛ Ɔman no mu Ɔsoafo wɔ kan dadaw Ɔmampanyi J. A. Kufuor ahennie a ɔtɔ do ebien no mu.

 Abatow 
Wɔ afe 2000 mu no, Kan-Dapaah dzii nkonyim wɔ amansan abatow no mu dɛ mbrahyɛbaguanyi ma Afigya Sekyere West mansin a ɔwɔ Ashanti Mantsam mu wɔ Ghana. Ɔdzii nkonyim wɔNew Patriotic Party no tekiti do. Na nye mansin no yɛ mbrahyɛbagua nkongua 31 a ɔwɔ nkongua 33 a Ɔman Ho Dɔ Kuw Fofor no dzii nkonyim wɔ saa abatow no mu maa Ashanti Mantsam no fa. Ɔman Ho Dɔ Kuw Fofor no nyaa dodow no ara a nye nyinara yɛ mbrahyɛbagua nkongua 99 wɔ nkongua 200 mu. Wɔdze abatow 10,605 paw no wɔ abatow 14,878 a ɔdzi mu nyinara mu. Na eyi nye abatow a ɔfata a wɔtowee nyinara mu 72.2% yɛ pɛ. Wɔpaw no dɛ Beatrice Aboagye a ofi Ɔman Democratic Congress, S.Osei Yaw a ofi Convention People's Party, Agyem Vincent a ofi People's National Convention na Tawiah Joseph a ofi New Reformed Party no do. Eyinom nyaa abatow 3,806, 129, 82 na 62 wɔ abatow a ɔfata a wɔtowee nyinara mu. Eyinom nye 25.9%, 0.9%, 0.6%, na 0.4% yɛ pɛ wɔ abatow a ɔfata a wɔtowee nyinara mu.

 N'abrabɔ 
Kan-Dapaah yɛ Kristonyi. Kan-Dapaah awar a ɔwɔ mma anan na ɔsan yɛ Collins Adomako-Mensah papa nua barima.

 Ekyingye 
Wɔ 15 Sanda 2020 no, video bi a ɔfa WhatsApp video frɛ a ɔyɛ fɛ a ɔda Albert Kan-Dapaah na ababaa bi ntsam no puei wɔ sohyial media do a ɔmaa wɔfrɛɛ no mprɛn pii dɛ ontu nye ho mfi dzibea dɛ Ɔman Ahobammbɔ Minista no mu.

 Dzibea Afofor a Ɔkuraa Mu 

 1996 - Tsitsenanyi a ɔhwɛ Asoɛe a Ɔhwɛ Akontaabu do, Ghana (President of the Institute of Chartered Accountants)
 1996 - Tsitsenanyi Abadiakyir dze ma Akontaabu Kuw Fekuw a ɔwɔ Afrika Atɔe Fam (Association of Accountancy Bodies in West Africa)

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001